প্যারিসে এসে এই শহরের প্রেমে পড়েনি এরকম লোক বিরল। তাই একে অনেকে বলেন City of love। পৃথিবীর বুকে প্যারিস আজও সবচাইতে রোমান্টিক শহর হিসেবেই পরিচিত। যে যাই বলুক না কেন এর কোনটাই মিথ্যা বা অতিরঞ্জিত মোটেই নয়। প্যারিসকে সবাই ভালোবাসে তাই এখানে কেউ কখনো বোমা ফেলেনি। ২য় বিশ্বযুদ্ধের সময়ও প্যারিস ছিল অক্ষত, কেননা শত্রুরাও এই শহরটিকে ভালোবাসে হয়তো বা তাই। এই শহরে অনেক সুন্দর সুন্দর মিউজিয়াম রয়েছে কিন্তু একমাত্র ল্যুভ্‌র ছাড়া আর একটিও দেখার সৌভাগ্য হয়নি। ক্যাফেগুলোও দারুণ প্রাণবন্ত তার উপর এর বাড়তি আকর্ষণ রেডওয়াইনতো আছেই।